تايلاندا (من اصل انجليزى: Thaland; تايلاندى: ราชอาณาจักรไทย  Ratcha Anachak Thai نطق: [râːtɕʰa ʔaːnaːtɕɑ̀k tʰɑj] (مساعده·معلومات)) هى دوله من دول اسيا مساحتها 514000 كم2 وعدد السكان 65 مليون (2008). كلمة تاى (Thai) معناها الحر فى لغة التاي يعني اسم البلد مكون من كلمة land بالانجليزي وكلمة حر بلغة التاي يعني الارض الحرة. لكن كان اسمها اصلًا سيام (Siam; تايلاندى: สยาม) بس اتغير سنة 1949. لسّه فى ناس فى تايلاند بيسموا نفسهم سياميين. اللغه بتاعتها اسمها تاى برضو. العاصمه بتاعتها هى بانجكوك اللى كمان اكبر واهم المدن فيها. فيه هناك مجموعتين عرقيتين هما "تاي" و"لاو." ومجموعة اللاو همّا تقريبًا ثلث السكان وبيسكنوا فى مناطق "إسيان" فى الشمال الشرقي. فيه برضو مجموعات من اصول صينية اللى كان ليهم دور كبير تاريخ اقتصاد البلد. كمان فيه مجموعات عرقية تانية زي المالايو المسلمين فى الجنوب، وقوميات مون وخمير ودا غير القبائل البدائية فى اماكن كثير. حوالي 84% من السكان بيأمنوا بالدين البوذي، وهما على مذهب تيرافادا. وفيه اقلية مسلمة وكمان فيه مجموعات مسيحية صغيرة وبعض الهندوس. الاسلام وصل تايلاندا عن طريق التجارة من اواخر القرن الـ7م.